Хораша, з лёгкай добрай інтрыгай праходзіла на свяце ўшанаванне пераможцаў Міжнароднага конкурсу “Беларуская лялька” — ім былі ўручаны дыпломы, падарункі, салодкія гасцінцы ад спонсараў. Дарэчы, прыехалі на ўрачыстасць і госці-беларусы з казахстанскага Паўларадара, з Самарскай вобласці: лялькі — яднаюць! А гаспадыня свята, старшыня беларускай суполкі Любоў Адаскевіч атрымала ўзнагароду з Беларусі: Падзячнае пісьмо ад Міністэрства культуры. Потым было прыгожае застолле, пад час якога піражкі з рознымі начынкамі, а таксама дранікі госці смакавалі — з вялікім імпэтам.